3. számú melléklet a 9/2016. (IV.29.) önkormányzati rendelethez

Az SZMSZ 3. melléklet III. Az ülés vezetése, határozatképesség, határozathozatal szabályai helyébe a következő pont lép:
„1. A levezető elnök feladatai megegyeznek a bizottságok ügyrendjében foglaltakkal, azzal az eltéréssel, hogy a határozatképességet külön-külön (jelenléti ív segítségével) kell megállapítani és jegyzőkönyvben rögzíteni.

2. Ha valamely bizottság nem határozatképes, annak tagjai csak tanácskozási joggal vehetnek részt az együttes ülésen (határozatot nem hozhatnak).
3. Az ülés vezetésére, a vitára, határozathozatalra vonatkozó szabályok megegyeznek a bizottsági ügyrendekben elfogadott szabályokkal, azzal az eltéréssel, hogy a vitában hozzászólók a jelentkezés sorrendjében kapnak szót, de a határozathozatal bizottságonként történik.
4. A bizottságok valamennyi napirendi pontnál a határozati javaslatról külön-külön, bizottságonként szavaznak, és önálló határozatot hoznak.
5. A bizottságok együttes üléséről készült jegyzőkönyvet az együttes ülésen részt vevő bizottságok elnökei, a bizottságonként megválasztott jegyzőkönyv-hitelesítők és a jegyzőkönyvvezető írja alá.”



